Suchinthana/ta-wikipedia huggingface dataset:
பாத்மா பேகம்

பாத்மா பேகம் (Fatma Begum) (1892-1983) இந்தியாவைச் சேர்ந்த, நடிகையும், இயக்குநரும், திரைக்கதை எழுத்தாளரும், தயாரிப்பாளரும் ஆவார். இவர் பெரும்பாலும் இந்தியத் திரையுலகின் முதல் பெண் திரைப்பட இயக்குனராக கருதப்படுகிறார். நான்கு ஆண்டுகளுக்குள், இவர் பல படங்களுக்கு கதைகளை எழுதவும், தயாரிக்கவும், இயக்கவும் செய்தார். இவர் "பாத்மா பிலிம்ஸ்" என்ற தனது சொந்த தயாரிப்பு நிறுவனத்தைத் தொடங்கினார். பின்னர் அது "விக்டோரியா-பாத்மா பிலிம்ஸ்" என ஆனது. மேலும் 1926 ஆம் ஆண்டில் புல்பூல்-இ-பரிஸ்தான் என்ற தனது முதல் படத்தை இயக்கினார். இவர் 1983இல் இறந்தார்.

குடும்பம் 
பாத்மா பேகம் இந்தியாவில் உருது பேசும் முஸ்லிம் குடும்பத்தில் பிறந்தார். பிரித்தானியர்கள் காலத்தில் ஒரு சுதேச மாநிலமாக இருந்த சச்சின் அரசாட்சியைச் சேர்ந்த மூன்றாம் நவாப் சிதி இப்ராகிம் முஹம்மது யாகுத் கான் என்பவரை மணந்தார். ஆனாலும் இவர்களுக்கிடையே ஒரு திருமணம் அல்லது ஒப்பந்தம் நடந்ததாக எந்த பதிவும் இல்லை. இந்தியாவின் முதல் பேசும் படமான ஆலம் ஆரா (1931)வில் நடித்துள்ள சுபைதா பேகம், நடிகை சுல்தானா மற்றும் ஷேஷாதி என்ற மூன்று மகள்கள் இருந்தனர்.

தொழில் 
இவர் தனது நடிப்பு வாழ்க்கையை உருது நாடக மேடையில் தஒடங்கிய இவர் படங்களுக்கு மாறி, இயக்குநர் அர்தேஷீர் இரானியின்  வீர் அபிமன்யு (1922) என்ற உரையாடல்கள் இல்லாத படத்தில் அறிமுகமானார்.  நாடகங்களிலும் திரைப்படங்களிலும் ஆண்கள் பெண்களின் வேடத்தில் தோன்றுவதே அப்போது வழக்கமாக இருந்தது. எனவே இவர் ஒரு பெரிய பெண் உச்சநட்சத்திரம் ஆனார்.

1926 ஆம் ஆண்டில், இவர் பாத்மா பிலிம்ஸை நிறுவினார். பின்னர் அது 1928 இல் விக்டோரியா-பாத்மா பிலிம்ஸ் என்று அறியப்பட்டது. இவர் கற்பனைத் திரைப்படங்களின் முன்னோடியாக இருந்தார். அங்கு இவர் ஆரம்பகால சிறப்பு விளைவுகளை ஏற்படுத்த தந்திர பப்டபிடிப்புக் காட்சிகளை பயன்படுத்தினார். இவர் "கோஹினூர் ஸ்டுடியோஸ்" மற்றும் "இம்பீரியல் ஸ்டுடியோஸ்: ஆகியவற்றிலும் ஒரு நடிகையாக இருந்தார். அதே நேரத்தில்  பாத்மா பிலிம்ஸில் தனது சொந்த படங்களுக்கு கதைகளை எழுதுவதும், இயக்குவதும், தயாரிப்பதும், நடிப்பதையும்  கொண்டிருந்தார்.

பேகம் தனது 1926 திரைப்படமான புல்பூல்-இ-பாரிஸ்தான் மூலம் இந்தியத் திரைப்படத்துறையின் முதல் பெண் இயக்குநரானார். படத்தின் அறியப்பட்ட அச்சிட்டுகள் எதுவும் தற்போது இல்லை என்றாலும், அதிக செலவில் தயாரித்து பல சிறப்பு விளைவுகளைக் கொண்ட ஒரு கற்பனை படம் என்று விவரிக்கப்பட்டுள்ளது. இது உண்மை என்றால், ஜார்ஜ் மெலீஸ் போன்ற கற்பனை சினிமாவின் ஆரம்ப முன்னோடிகளில் இந்த படம் இவரை வைக்கிறது. பாத்மா தனது சொந்த படைப்பில் தொடர்ந்து தயாரித்து வந்தாலும், கோஹினூர் ஸ்டுடியோஸ் மற்றும் இம்பீரியல் ஸ்டுடியோஸிலும் 1938 ஆம் ஆண்டில் தனது கடைசி படமான துனியா க்யா ஹை வரை பணியாற்றினார்.

இவர் வேறு பல படங்களை இயக்கியுள்ளார். கடைசியாக இவர் இயக்கிய காட்டெஸ் ஆஃப் லக் என்ற திரைப்படம் 1929இல் வெளிவந்தது.

மரபு 
இவர் 1983 இல் தனது 91 வயதில் இறந்தார். இவரது மரபு இவரது மகள் சுபைதாவால் மேற்கொள்ளப்பட்டது. அவர் ஒரு ஊமைத் திரைப்படங்களின் நட்சத்திரம் என்பதைத்தவிர தவிர, இந்தியாவின் முதல் பேசும்படமான ஆலம் ஆராவில் நடித்திருந்தார் .

மேற்கோள்கள்

வெளி இணைப்புகள் 

 

1892 பிறப்புகள்
1983 இறப்புகள்
20 ஆம் நூற்றாண்டின் இந்திய நடிகைகள்
இந்திய முஸ்லிம்கள்
இந்தியத் திரைப்பட நடிகைகள்
இந்தியப் பெண் திரைப்பட இயக்குநர்கள்
சுல்தானா (நடிகை)

சுல்தானா (Sultana ) சுல்தானா ரசாக் என்றும் அழைக்கப்படும் இவர், இந்தியாவைச் சேர்ந்த ஆரம்பக்கால திரைப்பட நடிகை ஆவார். மேலும், ஊமைத் திரைப்படங்களிலும், பின்னர் பேசும் திரைப்படங்களிலும் நடித்தார். இவர் இந்தியாவின் முதல் பெண் திரைப்பட இயக்குனரான பாத்திமா பேகமின் மகள் ஆவார். இந்தியாவின் முதல் பேசும் படமான ஆலம் ஆராவில் (1931) நடித்த முன்னணி நடிகையானசுபைதா பேகம் இவரது தங்கை ஆவார்.

மரியாதைக்குரிய குடும்பங்களைச் சேர்ந்த பெண்களுக்கு நடிப்பு என்பது பொருத்தமான தொழிலாக கருதப்படாத நேரத்தில் திரைப்படங்களில் நுழைந்த சில பெண்களில் இவர் ஒருவராக இருந்தார். மேற்கு இந்தியாவில் உள்ள குசராத்தின் சூரத் நகரில் பிறந்தார்.சாச்சின் மாநிலத்தைச் சேர்ந்த மூன்றாம் நவாப் சிதி இப்ராஹிம் முஹம்மது யாகுத் கான் மற்றும் பாத்திமா பேகம் ஆகியோரின் மகளாவார். இவருக்கு இரண்டு சகோதரிகள், சுபைதா மற்றும் ஷெஷாதி என்ற இருவர் இருந்தனர். நவாபுக்கும் பாத்திமாவுக்கும் இடையில் ஒரு திருமணம் அல்லது ஒப்பந்தம் நடந்ததாக எந்த பதிவும் இல்லை.

தொழில் 
ஊமைத் திரைப்பட யுகத்தில் சுல்தானா ஒரு பிரபலமான நடிகையாக இருந்தார். வழக்கமாக காதலி வேடங்களில் நடித்தார். வீர் அபிமன்யு (1922)  திரைப்படத்தில் நடிகையாக தனது வாழ்க்கையைத் தொடங்கினார். பின்னர் பல ஊமைப் படங்களில் நடித்தார். பின்னர், இவர் பேசும் திரைப்படங்களிலும் நடித்தார். 1947 இல் இந்தியப் பிரிவினையின்போது, இவர் செல்வந்தரான தனது கணவர் சேத் ரசாக் என்பவருடன் பாக்கித்தானுக்கு குடிபெயர்ந்தார். இவரது மகள் ஜமீலா ரசாக்கையும் பாக்கித்தானியப் படங்களில் நடிக்கும்படி இவர் ஊக்கப்படுத்தினார். மேலும் இவர் பாக்கித்தானில் ஹம் ஈத் ஹைன் (1961) என்ற பெயரில் ஒரு திரைப்படத்தை தயாரித்தார். இது பிரபல திரைக்கதை எழுத்தாளர் பயாஸ் ஹாஷ்மி எழுதியது. படம் பகுதி வண்ணத்தில் படமாக்கப்பட்டது. இது அந்த நாட்களில் அரிதாக இருந்தது. ஆனால் படம் மோசமாக தோல்வியடைந்தது. பின்னர் சுல்தானா படங்களைத் தயாரிப்பதை நிறுத்திவிட்டார்.

சுல்தானாவின் மகள் ஜமீலா ரசாக், பிரபல பாகிஸ்தான் கிரிக்கெட் வீரர் வகார் ஹசனை மணந்தார். அவர் திரைப்படத் தயாரிப்பாளர் இக்பால் ஷெஷாத்தின் சகோதரர். கராச்சியில் "நேஷனல் ஃபுட்ஸ்" என்ற பெயரில் ஒரு வணிகத்தை நடத்தி வருகிறார்.

மேற்கோள்கள்

வெளி இணைப்புகள் 
 Sultana brief biography
 List of films
 

இந்திய முஸ்லிம்கள்
20 ஆம் நூற்றாண்டின் இந்திய நடிகைகள்
இந்தித் திரைப்பட நடிகைகள்
இராணி சுண்டெலி

இராணி சுண்டெலி (கெரோமை சுமார்கரெட்டே) என்பது முரிடே குடும்பத்தில் உள்ள கொறிக்கும் விலங்காகும். இது பரவல் போர்னியோ தீவு, சரவாக் (மலேசியா) மற்றும் சபா (மலேசியா) மாகாணங்களில் மட்டுப்படுத்தப்பட்டுள்ளது. இதன் இயற்கை வாழ்விடம் மிதவெப்பமண்டல அல்லது வெப்பமண்டல வறண்ட காடுகள் ஆகும் .

மேற்கோள்கள் 

 பெய்லி, ஜே. 1996. ஹீரோமிஸ் மார்கரெட்டே . 2006 ஐ.யூ.சி.என் அச்சுறுத்தப்பட்ட உயிரினங்களின் சிவப்பு பட்டியல். 19 ஜூலை 2007 அன்று பதிவிறக்கம் செய்யப்பட்டது.

சுண்டெலிகள்
கன்னியாகுமரி மக்களவைத் தொகுதி இடைத்தேர்தல், 2021

கன்னியாகுமரி மக்களவைத் தொகுதி இடைத்தேர்தல், 2021, 2019 மக்களவைத் தேர்தலில் வெற்றி பெற்ற கன்னியாகுமரி மக்களவைத் தொகுதி உறுப்பினர் எச். வசந்தகுமார் 28 ஆகத்து 2020 அன்று மறைந்தபடியால், இத்தொகுதி காலியாக அறிவிக்கப்பட்டது. எனவே இத்தொகுதிக்கு புதிய மக்களவை உறுப்பினரை தேர்ந்தெடுக்க, 2021 தமிழ்நாடு சட்டமன்றத் தேர்தலுடன் சேர்த்து, கன்னியாகுமரி மக்களவைத் தொகுதிக்கும் தேர்தல் நடைபெறும் என இந்தியத் தேர்தல் ஆணையம் அறிவித்தது.

தேர்தல் அட்டவணை 
கன்னியாகுமரி மக்களவைத் தொகுதி தேர்தலின் முக்கிய நாட்கள்:

வேட்பாளர்கள்
 பாரதிய ஜனதா கட்சியின் மூத்த தலைவரும் முன்னாள் அமைச்சருமான பொன். இராதாகிருஷ்ணன் அவர்கள் தேசிய ஜனநாயகக் கூட்டணி சார்பாக கன்னியாகுமரி மக்களவைத் தொகுதியில் போட்டியிட்டார் 
 மதச்சார்பற்ற முற்போக்கு கூட்டணியில் காங்கிரஸ் கட்சியின் சார்பாக மறைந்த முன்னாள் நாடாளுமன்ற உறுப்பினர் எச்.வசந்தகுமாரின் மகன் விஜய் வசந்த் போட்டியிடுவார் என்று அறிவிக்கப்பட்டது.

தேர்தல் முடிவுகள் 
கன்னியாகுமரி மக்களவைத் தொகுதியில் காங்கிரசு கட்சி வேட்பாளர் விஜய் வசந்த் வெற்றி பெற்றார். பாரதிய ஜனதா கட்சி வேட்பாளர் பொன். இராதாகிருஷ்ணன் விட காங்கிரசு வேட்பாளர் விஜய் வசந்த் 1 லட்சத்து 34 ஆயிரத்து 374 வாக்குகள் வித்தியாசத்தில் வெற்றி பெற்றார்.

மேற்கோள்கள்

கன்னியாகுமரி மக்களவைத் தொகுதி இடைத்தேர்தல்கள்
ஏறுது பார் கொடி

ஏறுது பார் கொடி (கொடிகள் மேலே செல்வதைப் பாருங்கள்) என்பது ஒரு தமிழீழ பாடலாகும். இப்பாடலை புதுவை இரத்தினதுரை எழுத, இசைவாணர் கண்ணனின் இசையில், எஸ். ஜி. சாந்தன், சியாமளா ஆகியோர் பாடியுள்ளனர்.

இது பாரம்பரியமாக தமிழீழத் தேசியக் கொடியை உயர்த்தும்போது பாடப்படுகிறது.  இது தமிழர்களின் பரவலாகப் பயன்படுத்தப்படும் கீதமாகும். எனவே இது தமிழீழத்தின் தேசிய கீதமாக பலரால் அடையாளம் காணப்படுகிறது.  இலங்கையில் தமிழ் பிரதேசங்களின் சுதந்திரத்திற்காக உள்நாட்டுப் போரின்போது இந்த கீதம் உருவாக்கப்பட்டது. இப்போது ஈழத் தமிழர்களிடையேயும், தமிழ் புலம்பெயர்ந்தோரிலும் பொதுவானது.

தமிழ் எழுத்தில் உரை 
இஸ்தோத்திரம் 5 சரணங்களாக பிரிக்கப்பட்டுள்ளது. முதலாவது 7 வரிகளும் மீதமுள்ள 6 வரிகளும் உள்ளன. உரையை இரண்டாவது பக்கத்தில் ஈழத் தமிழர்கள் வெளியிட்டுள்ள தமிழ் புத்தகங்களில் காணலாம்.

ஐந்தாம் வகுப்பு மத புத்தகத்திலிருந்து உரை:

தனிப்பட்ட சான்றுகள் 

தமிழர்
தமிழ்ப் பாடல்கள்
ஈழப் போராட்டப் பாடல்கள்
சுட்ட பழம்

சுட்ட பழம் (Sutta Pazham)  என்பது  2008 ஆம் ஆண்டு வெளியான இந்திய தமிழ் வயதுவந்தவர்களுக்காக நகைச்சுவை பரபரப்பூட்டும் திரைப்படம் ஆகும். ஜி. கே இயக்கிய இப்படத்தில் மோகன், சுபா பூஞ்சா ஆகியோர் முக்கிய வேடங்களில் நடித்தர். ஆர். என். ஆர். மனோகர், லிவிங்ஸ்டன், மனோபாலா, வெண்ணிற ஆடை மூர்த்தி, எம். எசு. பாசுகர், அனு மோகன், குள்ளமணி, சௌந்தர், சாப்ளின் பாலு ஆகியோர் துணை வேடங்களில் நடித்துள்ளனர். இப்படத்திற்கு ஸ்ரீ சாம் இசை அமைத்துள்ளார். சி. மாயா ஒளிப்பதிவையும், ஆர். கே. உதயகுமார் படத் தொகுப்பையும் செய்துள்ளனர். படம் 25 சூலை 2008 அன்று வெளியானது.

நடிகர்கள் 

மோகன் நந்தகுமாராக (நந்து)
சுபா பூஞ்சா காவல் ஆய்வாளர் வந்தனாவாக
ஆர். என். ஆர். மனோகர் தேவாயல பாதிரியாராக
லிவிங்ஸ்டன் காவல் ஆய்வாளர் பிரசாத்தாக
மனோபாலா காவல் துணை ஆணையராக
வெண்ணிற ஆடை மூர்த்தி மூர்த்தியாக
எம். எசு. பாசுகர் குமாரசாமியாக
அனு மோகன் மணியாக
குள்ளமணி
சௌந்தர் தலைமைக் காவலராக
சாப்லின் பாலு மதுக்கடையில் உள்ளவராக
உடுமலை ரவி மதுக்கடையில் உள்ளவராக
சர்மிளா கீர்த்தியாக
பாவா லட்சுமணன் 
நெல்லை சிவா
ஜெமினி பாலாஜி
செம்புலி ஜகன்
கும்தாஜ்

தயாரிப்பு 
பிண்டெக்ஸ் கிரியேஷன்ஸ் என்ற பதாகையின் கீழ் தயாரிக்கபட்ட சுட்ட பழம் படத்தை ஜி. கே இயக்கினார். மூத்த நடிகர் மோகன், இதற்கு முன் கடைசியாக அன்புள்ள காதலுக்கு (1999) படத்தில் நடித்திருந்தார். இப்படத்தில் முக்கிய கதாபாத்திரத்தில் நடிப்பதன் வழியாக அவர் மீண்டும் திரையுலகுக்குத் திரும்பினார்.  கதாநாயகியாக நடிக்க சுபா பூஞ்சா தேர்வு செய்யப்பட்டார். இப்படம் மூணார், சென்னை போன்ற இடங்களில் படமாக்கப்பட்டது. படமானது  வயதுவந்தவர்களுக்கான நகைச்சுவை-பரபரப்பூட்டும் திரைப்படம் என்று தயாரிப்பாளர்கள் கூறினர். ஆனால் படத்தில் எந்தவிதமான மோசமான தன்மையும் இல்லை.

இசை 
திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் ஸ்ரீ சாம் அமைத்தார். இசைப்பதிவில் ஐந்து பாடல்கள்  உள்ளன, இது 16 சூலை 2008 அன்று சென்னையில் உள்ள ஹலோ எப். எம்  வானொலி நிலையத்தில் வெளியிடப்பட்டது. இசை வெளியீட்டு நிகழ்ச்சியில் நடிகர்கள் மோகன், ஷாம், எம். எசு. பாசுகர், திரைப்பட இயக்குநர் ஜி. கே, இசை அமைப்பாளர் ஸ்ரீ சாம், பாடலாசிரியர் சினேகன் ஆகியோர் கலந்து கொண்டனர்.

வெளியீடு 
இந்த படம் 25 சூலை 2008 அன்று மற்றொரு சிற்றின்பப் படமான பத்து பத்து படத்துக்கு போட்டியாக வெளியானது. அந்த வாரம் வெளியான இரண்டு படங்களும் தணிக்கை வாரியத்தால் வெட்டப்பட்டு, "ஏ" சான்றிதழ்கள் வழங்கப்படவை ஆகும். ஏனெனில் அவை அதிகப்படியான பாலியல், இரட்டை அர்த்த உரையாடல்களைக் கொண்டிருந்தன.

குறிப்புகள் 

இந்திய நகைச்சுவைத் திரைப்படங்கள்
இந்தியத் தமிழ்த் திரைப்படங்கள்
லிவிங்ஸ்டன் நடித்த திரைப்படங்கள்
2008 தமிழ்த் திரைப்படங்கள்
மோகன் நடித்த தமிழ்த் திரைப்படங்கள்
மனோபாலா நடித்த திரைப்படங்கள்
வெண்ணிற ஆடை மூர்த்தி நடித்த திரைப்படங்கள்
எம். எசு. பாசுகர் நடித்த திரைப்படங்கள்
மாத்தேயின் சுண்டெலி

மாத்தேயின் சுண்டெலி (Matthey's mouse) (மசு மாத்தேய்) என்பது முரிடே குடும்பத்தினைச் சார்ந்த கொறிக்கும் வகை விலங்காகும்.

இது புர்க்கினா பாசோ, கோட் டிவார், கானா, மாலி, செனிகல், டோகோ, பெனின், கினி மற்றும் கினி-பிசாவ் ஆகிய இடங்களில் காணப்படுகிறது .

இதனுடைய இயற்கையான வாழ்விடம் ஈரமான புன்னிலமாகும்.

,மேற்கோள்கள் 

  

சுண்டெலிகள்
தீவாய்ப்பு கவலை குறைந்த இனங்கள்
மேற்கு ஆப்பிரிக்கப் பாலூட்டிகள்
பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம்

பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம் (Bihar Urban Infrastructure Development Corporation Limited) இந்தியாவின் பீகார் மாநிலத்தில் அமைந்துள்ள நகர்ப்புறத் திட்டமிடல் நிறுவனமாகும்.  இவ்வமைப்பு  பீகார் மாநிலத்தின் உள்கட்டமைப்பு மேம்பாட்டிற்கு பொறுப்பேற்று செயல்படுகிறது.  2009 ஆம் ஆண்டு சூன் மாதம் 16 ஆம் தேதி நிறுவனச் சட்டம் 1956 பிரிவு 1 இன் அடிப்படையில் இக்குழுமம் அமைக்கப்பட்டது. மாநிலத்தில் வளர்ச்சி நடவடிக்கைகளைத் திட்டமிடுவதற்கும் ஒருங்கிணைப்பதற்கும் பீகார் அரசுக்கு வாய்ப்பளிக்கும் ஓர்  உச்ச அமைப்பாக இக்குழுமம் செயல்படுகிறது. குழுமத்தின் தலைமையகம் பாட்னாவின் மவுரியா லோக் மாவட்டத்தில் உள்ளது.

சவகர்லால் நேரு தேசிய நகர்ப்புற புதுப்பித்தல் பணி, தேசிய கங்கா நதி படுகை ஆணையம், ஆசிய அபிவிருத்தி வங்கி மற்றும் உலக வங்கி நிதியளித்த நகர்ப்புறத் திட்டம் போன்ற திட்டங்களை செயல்படுத்துவதற்கான பீகார் அரசாங்கத்தின் செயலாக்க அமைப்பு நிறுவனமாகவும் பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமம் இயங்குகிறது.

இயக்குநர்கள் குழுவால் இக்குழுமம் நிர்வகிக்கப்படுகிறது  நிறுவனத்தின் தலைவர் மற்றும் நிர்வாக இயக்குநர் இக்குழுவுக்குத் தலைமை தாங்குகிறார்கள். 2018 ஆம் ஆண்டு டிசம்பர் மாதம் 1 ஆம் தேதி அன்று மாவட்ட நகர்ப்புற மேம்பாட்டு முகமையும் பீகார் நகர்ப்புற மேம்பாட்டு முகமையும் பீகார் நகர்ப்புற உள்கட்டமைப்பு மேம்பாட்டு மாநகராட்சிக் குழுமத்துடன் இணைக்கப்பட்டன.

மேற்கோள்கள் 

பீகார்
அரசு மகளிர் மேல்நிலைப் பள்ளி , போச்சம்பள்ளி

அரசு மகளிர் மேல்நிலைப்பள்ளி போச்சம்பள்ளி (Govt Girls Hr Sec School,Pochampalli)  என்பது, தமிழ்நாடு மாநிலத்தில், கிருஷ்ணகிரி மாவட்டத்தில், போச்சம்பள்ளி வட்டத்தில் அமைந்துள்ள  அரசு மகளிர் மேல்நிலைப் பள்ளி பள்ளியாகும். இப்பள்ளி 1998 ஆம் ஆண்டு தொடங்கபட்டு இப்பகுதியில் சிறப்பாக கல்விச்சேவை வழங்கிவருகிறது. இது அரசு பள்ளியாகும். ஆறாம் வகுப்பு முதல் 12 ஆம் வகுப்பு வரை மாணவிகளுக்கு இங்கு கல்வி போதிக்கப்படுகிறது.

துறைகள்
 தமிழ்த்துறை
 ஆங்கிலத்துறை
 கணினி அறிவியல் துறை
 இயற்பியல் துறை
 வேதியியல் துறை
 உயிரியல் துறை
 விலங்கியல் துறை
 விளையாட்டுத் துறை
 கலைத்துறை
 நூலகம்
 தேசிய பசுமைப்படை துறை
 நாட்டு நலப்பணித் திட்டம்
 பொருளியல்
 கணக்குபதிவியல்
 வணிகவியல்

படத்தொகுப்பு

தலைமை ஆசிரியர்கள்

2024-25

மேற்கோள்கள் 

கிருஷ்ணகிரி மாவட்டத்திலுள்ள அரசுப் பள்ளிகள்
கெய்ட்னரின் மூஞ்சூறு

கெய்ட்னரின் மூஞ்சூறு (Gairdner's shrewmouse) (மசு பகாரி ) என்பது சீனா, இந்தியா, லாவோஸ், மியான்மர், தாய்லாந்து மற்றும் வியட்நாமில் காணப்படும் முரிடே குடும்பத்தில் உள்ள ஒரு கொறித்துண்ணி ஆகும்.

மேற்கோள்கள் 

Articles with 'species' microformats
மக்னா யானை

மரபணு குறைபாட்டால் தந்தம் வளராத தன்மையோடு பிறக்கும் ஆசிய ஆண் யானைகள் மக்னா யானை எனப்படுகின்றன. காடுவாழ் மக்கள் இதனை  மோழ யானை என்கிற பெயரில்தான் குறிப்பிடுகின்றனர். தந்தம் கொண்ட ஆண் யானைகளுடன் மட்டுமே பெண் யானகள் இணை சேருகின்றன. தந்தம் இல்லாத மக்னா யானைகளுடன் பெண் யானைகள் இணை சேர்வதில்லை. மற்றும் இவற்றை ஆண் யானைகள் தங்கள் கூட்டத்தில் சேர்ப்பதில்லை.  தந்தமற்ற மக்னா யானைகள் பிற பெண் மற்றும் ஆண் யானைகளின்  கூட்டங்களிலிருந்து விலக்கி வைக்கப்படுவதால், இவைகள் தனியாக வாழ்கின்றன என விலங்கியல் ஆர்வலர்கள் கூறுகிறார்கள். தந்தமற்ற மக்னா யானையால், எந்தக்கூட்டத்திலும் சேர்ந்து வாழ  முடியாததால் இவை மூர்க்கத்தனத்தனமாக நடந்து கொள்ளும். பல சமயங்களில் எதிர்ப்படும் மனிதர்களையும் மற்ற உயிரினங்களையும் தாக்கும் குணம் கொண்டவையாக இருக்கும் என்கிறார்கள் யானை ஆர்வலர்கள். மிகவும் மூர்க்கத்தனமான மக்னா யானையை, வனத்துறையினர் கும்கி யானைகளின் உதவியுடன் பிடித்து யானை முகாம்களில் வளர்க்கும் போது இயல்பாக காணப்படுகின்றன.

மக்னா யானையின் தோற்றம்
தந்தமுள்ள ஆண் யானையை விட, மக்னா யானையின் தலைப்பகுதியும், நெற்றிப் பகுதியும் நன்கு பெரிதாக இருக்கும். வாலிற்குக் கீழே சற்று புடைத்த நிலையிலிருக்கும் தோற்றத்துடன் காணப்படும். பெண் யானைக்கு அந்த இடம் உள் வாங்கி குழி போன்ற அமைப்பில் இருக்கும். மக்னாவானது, சாதாரணமான ஆண் யானைகளை விட, பலமுள்ளதாகவும், கொஞ்சம் பெரியதாகவும் காணப்படும். தந்தம் இல்லாத நிலையில் கூட,  உடல் வலிமை கூடியதான உடலமைப்பை இயற்கை மக்னா யானைக்கு வழங்கியுள்ளது.

இதனையும் காண்க
 கும்கி யானை

மேற்கோள்கள்

வெளி இணைப்புகள்
 நீலகிரியில் மூர்க்கத்தனமாக மகனா யானையை விரட்டும் வனத்துறையினர் - காணொலி
யானைகள்
இயக்கம் (திரைப்படம்)

இயக்கம் (Iyakkam)  என்பது 2008 ஆம் ஆண்டு வெளியான தமிழ் அதிரடித் திரைப்படமாகும்.  சஞ்சய் ராம் தயாரித்து இயக்கிய இப்படத்தில் புதுமுகம் ரிஷி குமார், ஸ்ருதி ராஜ் ஆகியோர் முன்னணி வேடங்களில் நடிக்க,  சுஜிபாலா, சஞ்சய் ராம், சுதாகர் வசந்த், ஆர். சுந்தர்ராஜன், சிட்டி பாபு, எம். எசு. பாசுகர், பூவிலங்கு மோகன் ஆகியோர் துணை பாத்திரங்களில் நடித்தனர். இந்த படத்திற்கு பிரவீண் மணி இசை அமைத்தார். படமானது 25 ஏப்ரல் 2008 அன்று வெளியானது.

நடிகர்கள் 

ரிசி குமார் நல்லத்தம்பியாக / மேயன்
ஸ்ருதி ராஜ் சரசு
சுஜிபாலா மலராக
சஞ்சய் ராம் சின்னமருது
சுதாகர் வசந்த் ஆண்டவராக
ஆர். சுந்தர்ராஜன் புண்ணியக்கோடி
சிட்டி பாபு அப்புசாமி
எம். எசு. பாசுகர் முத்துக்குட்டி
பூவிலங்கு மோகன் ஜோசியக்காரர்
ஓமக்குச்சி நரசிம்மன்
நெல்லை சிவா
சிசர் மனோகர்
போண்டா மணி
சாப்லின் பாலு
பாண்டு
ரைசா சிறப்புத் தோற்றத்தில்

தயாரிப்பு 
தூத்துக்குடி (2006), ஆடு புலி ஆட்டம் (2006), வீரமும் ஈரமும் (2007) போன்ற படங்களை இயக்கிய சஞ்சய் ராம் அடுத்து இயக்கம் என்ற படத்தை தனது புதிய சொந்த பதாகையான லிங்கம் தியேட்டர்சின் கீழ் தயாரித்து, இயக்கினார். முன்னாள் தமிழ்நாடு துடுப்பாட்ட  வீரரான ரிஷி குமார் ஒரு குடிசைவாசியாகவும்,  மாவட்ட ஆட்சியராகவும்  நடிக்க ஒப்பந்தமானார். கூத்துப்பட்டறையில் அவர் சிலகாலம் பணியாற்றியுள்ளார். இயக்குநர் வின்சென்ட் செல்வாவிடம் ஒரு காலத்தில் இணை இயக்குநராக இருந்த சஞ்சய் ராம், “நான் பாலிவுட் திரைப்பட படைப்பாளியான ராம் கோபால் வர்மாவின் தீவிர ரசிகன். அவரது திரைப்படப் படைப்பில் நான் ஈர்க்கப்பட்டேன். நான் அவரை பின்பற்ற விரும்புகிறேன் " என்றும், “தரமே எனது குறிக்கோள். தமிழ்த் திரைப்படத் துறையில் தரமான பொழுதுபோக்கு படங்களை வழங்க விரும்புகிறேன் " என்றும் கூறியுள்ளார்.

இசை 
திரப்பட பின்னணி இசை, பாடல்கள் ஆகியவற்றுக்கு இசையமைப்பாளர் பிரவீண் மணி இசையமைத்தார். இந்த இசைப்பதிவில் இளைய கம்பன் எழுதிய ஆறு பாடல்கள்  உள்ளன. இந்த படத்தின் இசை வெளியீடானது30 மார்ச் 2008 அன்று நடிகர்கள் ஷாம், சூரியா ஆகியோரால் சென்னையில் வெளியிடப்பட்டது.

வரவேற்பு 
தி இந்து பத்திரிகையின் எஸ். ஆர். அசோக் குமார் படத்தின் நகைச்சுவைப் பகுதியை விமர்சித்தார், ஆனால் கலைஞர்களின் நடிப்பையும்,  ஒளிப்பதிவையும் பாராட்டினார். மேலும் "பலவீனமான திரைக்கதை படத்தின் கருத்தாக்கத்தை நீர்த்துப்போகச் செய்கிறது" என்றும் கூறினார். மற்றொரு விமர்சகர் இந்த படத்துக்கு 5 க்கு 2 என மதிப்பீடு அளித்து, "இயக்குநர் சஞ்சய் ராம்  சிறப்பான முயற்சிகளை மேற்கொண்டார், மேலும் படம் கூட்டம் சேர்க்கும்" என்று எழுதினார்.

குறிப்புகள் 

இந்தியத் தமிழ்த் திரைப்படங்கள்
2008 தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
மேக்ரோபிராக்கியம் நொபிலி

மேக்ரோபிராக்கியம் நொபிலி (Macrobrachium nobilii) என்பது ஒரு வகை நன்னீர் இறால் ஆகும். 1910ஆம் ஆண்டில் ஹெண்டர்சன் மற்றும் மத்தாய் முதன் முதலாக மே. நோபிலி குறித்து விவரித்தனர். இது பத்துக்காலிகள் வரிசையில் பேலிமோனிடே குடும்பத்தினைச் சார்ந்தது.

பரவல் 
இந்த கரிடியன் இறால் இந்தியாவில் தென் கிழக்குப் பகுதிகளிலும், நியூ கலிடோனியா, கேவாடக்சு மற்றும் துவாமோட்டுத் தீவுகளில் காணப்படுகிறது. இந்தியாவில், இது தமிழ்நாட்டின் செங்கல்பட்டு மாவட்டத்தின் நன்னீர் ஏரிகளில் காணப்படுவது பதிவாகியுள்ளது. கல் இராட்டு என அழைக்கப்படும் மே. நோபிலி மேட்டூர் அணைக்கும் காவிரிபூம்பட்டினத்திற்கும் இடையில் காவிரி ஆற்றில் காணப்படுவது பதிவாகியுள்ளது.

முக்கிய பண்புகள் 
இந்த நன்னீர் இறால் உள்நாட்டில் கல் இறால் என்று அழைக்கப்படுகிறது. ஏனெனில் இதன் வாழ்விடத்தின் அடிப்பகுதியில் காணப்படும் கற்கள்/கூழாங்கற்கள் அடியில் பகல் நேரங்களில் மறைந்து காணப்படும். எம். நோபிலியின் இரண்டாவது மார்பு பகுதி இணையுறுப்பான கீலா எனப்படுவது மிகப்பெரியதாகக் காணப்படும். இதில் கார்பசானது மீரசினைவிட பெரியதாகக் காணப்படும். மேலும் பெரிய கீலாவில்  விளிம்புகளின் அருகாமையில் பற்களைக் கொண்டுள்ளது. ராஸ்ட்ரமில் முதல் நான்கு அல்லது ஐந்து பற்கள் கண்விழிப்பின் சுற்றுப்பாதைக்குப் பின்னால் அமைந்துள்ளது.

உயிரியல் 
எம். நோபிலி என்பது 18-22 நாட்களுக்கு ஒரு முறை தோலுரிப்பன. இந்த தோலுரிப்புக் காலம் இரு பகுதிகளாக உள்ளது. ஆண் இறால் பெண் இறாலினை விட உருவில் பெரியவை. ஆண் எம். நோபிலியின் உடல் எடை சுமார் 12676 மி. கிராம் வரையும்  பெண் இறாலின் உடல் எடை 7178 மி. கிராம் வரை வளர்ந்துள்ளது கண்டறியப்பட்டுள்ளது. சராசரியாகப் பெண் 14 நாட்களுக்கு ஒரு முறை சுமார் 2200 முட்டைகளை ஒரு தொகுப்பாக இட்டு அடைகாக்கும். கருவளர்ச்சி முடிந்ததும் 6 நாட்களுக்குள் முட்டைகளை ஒழுங்கற்ற தொகுதிகளாகப் பொரிக்கின்றன. பொரித்த குஞ்சுகள் நீரோட்டத்தில் உப்புத்தன்மை நிறைந்த கழிமுகப்பகுதிகளுக்கு செல்கின்றன. அங்கு அவை வளர்ச்சியை நிறைவு செய்கின்றன. இளம் உயிரி வளர்ச்சி முடிந்ததும், நன்னீர் பகுதிகளுக்கு ஆற்றோட்டத்தில் எதிர் நீச்சலிட்டு இடம்பெயர்கின்றன.

மேற்கோள்கள் 

கணுக்காலிகள்
மேக்ரோபிராக்கியம்
ராஜேஸ் தாஸ்

ராஜேஸ் தாஸ் தமிழ்நாட்டில் பணிபுரிந்த ஒடிசா மாநிலத்தைச் சேர்ந்த இந்திய ஆட்சிப் பணி அதிகாரி ஆவார். இவர் தமிழ்நாட்டைச் சேர்ந்த  இந்திய ஆட்சிப் பணி அதிகாரியான பீலா ராஜேசை மணந்தவர். இவர் பிப்ரவரி, 2021 முடிய தமிழக காவல் துறையில் சிறப்பு தலைமை இயக்குநர் (சட்டம் & ஒழுங்கு)  பணியில் இருந்தவர்.  2021-இல் 57 வயதாகும் இராஜேஸ் தாஸ் மீது ஒரு பெண் இந்தியக் காவல் பணி அதிகாரியை பாலியல் துன்புறுத்தல் செய்தமை குறித்து குற்றச்சாட்டு எழுந்தது. எனவே தமிழ்நாடு காவல் துறை, ராஜேஸ் தாஸ் மீது  பாலியல் துன்புறத்தல் வழக்கு பதிந்து, தமிழக சிபி-சிஐடியின் கண்காணிப்பாளர் முத்தரசி தலைமையில் விசாரணைக் குழு அமைக்கப்பட்டுள்ளது. தற்போது ராஜேஸ் தாஸ் பணியிலிருந்து விடுவிக்கப்பட்டு காத்திருப்போர் பட்டியலில் வைக்கப்பட்டுள்ளார். இராஜேஸ் தாஸ் மீதான பாலியல் துன்புறுத்தல் வழக்கை தன்னிச்சையாக கையில் எடுத்த   சென்னை உயர் நீதிமன்றம், இந்த விசாரணையை தொடர்ந்து கண்காணித்து  வருகிறது. மேலும் தமிழ்நாடு அரசின் உள்துறை செயலகம், ராஜேஸ் தாஸ் மீதான பாலியல் துன்புறத்தல் குற்றச்சாட்டுகளை விசாரணை செய்ய ஒரு பெண் கூடுதல் தலைமைச் செயலர் தலைமையில் ஆறு பேர் கொண்ட விசாகா குழு அமைக்கப்பட்டுள்ளது.

மேற்கோள்கள்

வெளி இணைப்புகள்
 பெண் எஸ்.பி-க்கு நேர்ந்த அவலங்கள்
  பீலா ராஜேஷின் கணவர் ராஜேஷ்தாஸுக்கு முக்கியப் பதவி
வாழும் நபர்கள்
இந்திய காவல் பணி அதிகாரிகள்
தமிழ்நாடு காவல்துறை அதிகாரிகள்
சங்கீதா ஜிண்டால்

சங்கீதா ஜிண்டால் (Sangita Jindal) இந்தியத் தொழிலதிபரும், ஜே.எஸ்.டபிள்யூ அறக்கட்டளையின் தலைவருமாவார். இந்த அறக்கட்டளை ஜே.எஸ்.டபிள்யூ குழுமத்திற்குள் சமூக மேம்பாட்டு திட்டங்களை இயக்குகிறது. இவர் ஜிண்டால் கலை மையத்தையும் வழிநடத்துகிறார். மேலும் இவர் கலை நடைமுறைகள் மற்றும் விமர்சனக் கோட்பாட்டை மையமாகக் கொண்ட ஒரு முன்னணி கலை இதழான ஆர்ட் இந்தியா என்ற பத்திரிகையின் தலைவராக உள்ளார். இது இந்தியாவில் இடைநிலை கலை நடவடிக்கைகளை ஊக்குவிக்கிறது. 2009 மற்றும் 2019 இல் ஜே.எஸ்.டபிள்யூ அறக்கட்டளை பெருநிறுவனங்களின் சமூகப் பொறுப்புக்கான தங்க மயில் விருதையும் வென்றுள்ளது  .

சுயசரிதை 
சங்கீதா ஜிண்டால் கொல்கத்தாவில் 1962 ஆகத்து 30 அன்று கைலாஷ் குமார் கனோரியா மற்றும் ஊர்மிளா கனோரியா ஆகியோருக்கு பிறந்தார். இவருக்கு சகேத் கனோரியா என்ற சகோதரி இருக்கிறார். அகமதாபாது புனித சேவியர் கல்லூரியில் கல்வியை முடித்தார்.

தொழில் 
ஜே.எஸ்.டபிள்யூ அறக்கட்டளையில், மக்களை மேம்படுத்துவதன் மூலமும், நிலையான அளவிடக்கூடிய தீர்வுகளை ஆதரிப்பதன் மூலமும் மக்களின் வாழ்க்கைத் தரத்தை மேம்படுத்த இவர் முயற்சிக்கிறார். தொழிற்பயிற்சி மற்றும் கூட்டாண்மை மற்றும் நிறுவனங்களுடனான கூட்டணி, மனநலம் பாதிக்கப்பட்டவர்களுக்கு முழுமையான வளர்ச்சி, மற்றும் கிராமப்புற பிபிஓ மூலம் பெண்களை மேம்படுத்துதல் உள்ளிட்ட அறப்பணிகளிலும் இவர் ஈடுபடுகிறார்.   "பெண் குழந்தையைக் காப்போம், பெண் குழந்தைகளுக்கு கற்பிப்போம் பிரச்சாரத்தின் கீழ் பெண்கள் மற்றும் குழந்தைகள் மேம்பாட்டு அமைச்சகத்தால் ஏற்றுக்கொள்ளப்பட்ட மிஷன் ஹசார் பிரச்சாரம் எனப்படும் குழந்தை மற்றும் தாய்வழி சுகாதாரத்திற்கான முயற்சியில் ஈடுபட்டு வருகிறார். 2000 முதல் 2003 வரை கலா கோடா விழாவின் தலைவராகவும் இருந்தார்.

விருதுகள் 

இந்திய வர்த்தக மற்றும் தொழில்துறை அறைகளின் கூட்டமைப்பு ' மகளிர் பரோபகாரர்' என்ற விருது வழங்கியது.

பணிகள் 
ஜே.எஸ்.டபிள்யூ அறக்கட்டளை மூலம் சர் ஜே.ஜே. கலைப் பள்ளியின் உட்புறங்களின் பாதுகாப்பு மற்றும் மறுசீரமைப்பிற்கு இவர் பங்களித்துள்ளார்.
இந்தியாவில் ஐக்கிய நாடுகள் அவை மகளிர் அதிகாரமளித்தல் கோட்பாடுகள் முன்முயற்சியின் தலைவராகவும் இருந்தார். சுற்றுச்சூழலைப் பாதுகாப்பதற்கும் பூமி பராமரிப்பு விருதுகளை நிறுவனமயமாக்குவதற்கும் இவர் பணியாற்றி வருகிறார். அம்பியில் உள்ள மூன்று கோவில்களில் பாதுகாப்புப் பணிகளை மேற்கொள்ளும்பொருட்டு அம்பி அறக்கட்டளையை இவர் உருவாக்கியுள்ளார்.  இலாபநோக்கமற்ற அறக்கட்டளையான "ஐசனோவர்" சக ஊழியராகவும், டெட் எக்ஸ் கேட்வேவின் ஆலோசகரும் ஆவார்.

குடும்பம் 
இவர், ஜே.எஸ்.டபிள்யூ குழுமத்தின் தலைவரும் மற்றும் நிர்வாக இயக்குநராக உள்ள சஜ்ஜன் ஜிண்டாலை திருமணம் செய்து கொண்டார். இவர்களுக்கு பார்த் ஜிண்டால் என்ற மகனும், தாரினி ஜிண்டால் ஹண்டா மற்றும் தன்வி ஜிண்டால் ஷேட் என்ற இரண்டு மகள்களும் உள்ளனர்.

குறிப்புகள் 

வாழும் நபர்கள்
1962 பிறப்புகள்
மாணவன் நினைத்தால்

மாணவன் நினைத்தால் (Maanavan Ninaithal)  என்பது  2008 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். எஸ். பி. ஞானமொழி இயக்கிய இப்படத்தில், புதுமுகம் ரிதிக் மற்றும் வர்ஷினி ஆகியோர் முக்கிய கதாபாத்திரங்களில் நடித்துள்ளனர், பாக்யராஜ், மணிவண்ணன், மனோபாலா, பாண்டு, அனு மோகன், நளினி, வாமன் மாலினி ஆகியோர் துணை வேடங்களில் நடித்துள்ளனர். பி. கே. சந்திரன் தயாரித்த இப்படத்திற்கு தாஷி இசை அமைத்துள்ளார். படமானது 18 சூலை 2008 அன்று வெளியானது.

நடிகர்கள் 

ரித்திக் சக்தியாக
வர்சினி நிவேதாவாக
பாக்யராஜ் ராஜாக
மணிவண்ணன் பாயாக
மனோபாலா பேராசிரியராக
பாண்டு பேராசிரியராக
அனு மோகன் மோகனாக
நளினி நிவேதாவின் தாயாக
வாமன் மாலினி சக்தியின் தாயல் லட்சுமியாக
சிங்கமுத்து பேருந்து நடத்துநராக
நெல்லை சிவா தனியார் அஞ்சல் அலுவலக மேலாளராக
கொட்டாச்சி கொட்டாச்சியாக 
கிளி இராமச்சந்திரன் கிளியாக
மும்தாஜ்  பக்கோடா காதர்
சின்னராசு ஜேப்படியாக
வி. பி. பிரதீஷ்
சிவநாராயணமூர்த்தி காவல் ஆய்வாளர் சிவநாராயணமூர்த்தியாக 
சுருளி மனோகர் காவலராக
ரவுண்ட லிங்கன்
பாலதாசன்
செல்வகுமார் செல்வராஜாக
சம்பத்குமார் சம்பத்தாக
கலிவரதன் வரதனாக
சிறீராம் சிறீராமாக
திருப்பூர் தெனாலி தெனாலியாக
பாரதி சிறப்புத் தோற்றத்தில்
ரிசா சிறப்புத் தோற்றத்தில்

தயாரிப்பு 
அருள் மூவிஸ் என்ற பதாகையின் கீழ் தயாரிக்கபட்ட திரைப்படமான மாணவன் நினைத்தால் படத்தை அறிமுக இயக்குநர் ஞானமொழி இயக்கினார். ரித்திக் நாயகனாக நடிக்க, கடைசியாக அச்சச்சோ படத்தில் (2007) நடித்த வர்ஷினி ஆதிரா என்ற பெயரில் கதாநாயகியாக நடிக்க ஒப்பந்தமானார். 2006 ஆம் ஆண்டில் சிறந்த பின்னணி இசைக்கான கேரள அரசு திரைப்பட விருதை வென்ற வி. தாஷி இந்த படத்திற்கு இசையமைத்தார்.

இசை 
திரைப்பட பின்னணி இசை, பாடல் இசை ஆகியவற்றை இசையமைப்பாளர் வி. தாஷி இஅமைத்தார். இசைப் பதிவில் ஆறு பாடல்கள் உள்ளன.

குறிப்புகள் 

இந்தியத் தமிழ்த் திரைப்படங்கள்
2008 தமிழ்த் திரைப்படங்கள்
அறிமுக இயக்குநர் திரைப்படங்கள்
சிங்கமுத்து நடித்த திரைப்படங்கள்
சங்கீதா (பாக்கித்தானிய நடிகை)

சங்கீதா (Sangeeta)  என அழைக்கப்படும் பர்வீன் ரிஸ்வி (Parveen Rizvi) (பிறப்பு:1947 சூன் 14) பாக்கித்தானைச் சேர்ந்த ஒரு திரைப்பட நடிகையும், திரைப்படத் தயாரிப்பாளரும், தொலைக்காட்சித் தொடர்களின் இயக்குரும் ஆவார்.

ஆரம்ப கால வாழ்க்கை 
பர்வீன் ரிஸ்வி 1947 சூன் 14 அன்று பிரிட்டிசு இந்தியாவின் கராச்சியில் பிறந்தார். இவரது தாய் மெஹ்தாப் ரிஸ்வியும் நிகழ்ச்சித் தொழிலில் ஈட்டுபட்டிருந்தார். கூடுதலாக, இவரது தங்கை நச்ரீன் ரிஸ்வி (தொழில் ரீதியாக கவிதா என்று அழைக்கப்படுபவர்) பாக்கித்தான் திரையுலகுடன் தொடர்புடையவர் . பிரிட்டிசு-அமெரிக்க நடிகை ஜியா கான் இவரது மருமகள் ஆவார்.

தொழில்

நடிப்பு 
1969ஆம் ஆண்டில், சங்கீதா கோ-இ-நூர் (1969) என்ற திரைப்படத்தில் குழந்தை நட்சத்திரமாக தோன்றினார். இதை ஆகா உசைனி என்பவர் இயக்கியுள்ளார். 1971ஆம் ஆண்டில், இவர் தனது பிறந்த இடமான கராச்சியில் இருந்து லாகூருக்குச் சென்று லாகூரில் லாலிவுட் திரைப்படங்களில் மிகவும் தீவிரமான வாழ்க்கையைத் தொடங்கினார். ரியாஸ் ஷாஹித்தின் திரைப்படமான யே அமன் (1971) என்ற திரைப்படத்தில் துணை நடிகையாக நடித்தது பாக்கித்தான் இரசிகர்களால் மிகவும் விரும்பப்பட்டது. இவர் பன்னிரெண்டு திரைப்படங்களுக்கும் மேல் நடித்த பின்னர், 1976ஆம் ஆண்டில் சொசைட்டி கேர்ல் என்ற திரைப்படத்தை சொந்தமாக தயாரித்து இயக்கினார். ஒரு நடிகை- தயாரிப்பாளர்-இயக்குநர் என்ற வகையில் சங்கீதா 120க்கும் மேற்பட்ட படங்களைக் கொண்டுள்ளார்.

திரைப்பட இயக்கம் 
சங்கீதா 1976 ஆம் ஆண்டில் சொசைட்டி கேர்ல் என்ற தனது முதல் படத்தை இயக்கினார். இது வணிக ரீதியாக வெற்றி பெற்றது. சங்கீதா, கவீதா, குலாம் மொஹியுதீன், நய்யார் சுல்தானா, பஹார் பேகம் ஆகியோர் நடித்த முஜய் கலாய் லகா லோ என்பது இவரது இரண்டாவது இயக்கமாகும். 1978ஆம் ஆண்டில், விமர்சன ரீதியாக பாராட்டப்பட்ட முத்தி பார் சவால் திரைப்படத்தை இயக்கியுள்ளார். இவரது திரைப்படம் மியான் பிவி ராசி (1982) அதன் பிளாட்டினம் ஜூபிலியைக் கொண்டாடியது மேலும் மிகவும் வெற்றிகரமான திரைப்படமாகும். இவரது தோரி சி பெவாபாய் என்ற படம் அமெரிக்காவில் படமாக்கப்பட்ட முதல் பாக்கித்தான் படமாகும். 1990களில், கிலோனா (1996) , <i id="mwOw">நிகா</i> (1998) போன்ற வணிக ரீதியாக வெற்றி பெற்ற படங்களை இயக்கியுள்ளார். 2019ஆம் ஆண்டில், சிர்ஃப் டம் ஹாய் டு ஹோ என்ற காதல் படத்தை இயக்கியுள்ளார்.

சொந்த வாழ்க்கை 
சங்கீதாவின் முதல் திருமணம் சக பாக்கித்தான் நடிகர் உமாயூன் குரேசியுடன் நடந்தது. இவர்களுக்கு ஒரு மகள் இருந்தார். சில ஆண்டுகளுக்குப் பிறகு, இந்த திருமணம் தோல்வியடைந்து இவர்கள் விவாகரத்து செய்தனர். பின்னர் பிரபலமான தொழிலதிபர் நவீத் அக்பர் பட் என்பவரை மணந்தார்.

மேற்கோள்கள்

வெளி இணைப்புகள் 
 
Sangeeta's Filmography on Complete Index To World Film (CITWF) website 

வாழும் நபர்கள்
1947 பிறப்புகள்
மேகாலி

மேகாலி மீனாட்சி (Meghali Meenakshi) தமிழ்த் திரைப்படங்களில் தோன்றி நடித்துவரும் இந்திய நடிகையாவார். நடிகரும் பாடலாசிரியருமான பா. விஜய் இயக்கத்தில் "ஆருத்ரா" என்ற தமிழ் படத்தில்  அறிமுகமானார்.

திரை வாழ்க்கை 
ஏப்ரல் 2018இல் வெளிவந்து, விக்ரம் - தமன்னா நடித்திருந்த ஸ்கெட்ச் என்ற படத்தில் ஒரு சிறப்பு வேடத்தில் நடித்திருந்தார்.

இவர் ஏற்கனவே கோலிவுட்டில் மற்ற திட்டங்களில் பரபரப்புடன் இருக்கிறார். இவர் இப்போது "இரகதம்" என்ற புதிய தமிழ் படத்தில் பணிபுரிகிறார்; இதில் இவர் இரட்டை வேடத்தில் நடிக்கிறார்.

கஸ்தூரி ராஜா இயக்கிய "பாண்டி முனி" என்ற தமிழ்த் திரைப்படத்தில் ஜாக்கி செராப்புடன் ஒரு முக்கிய வேடத்தில் நடிக்க ஒப்பந்தம் செய்யப்பட்டுள்ளார்.

வங்காள மொழித் திரைப்படங்கள் 
இவர் மிலன் பௌமிக் இயக்கிய "நிர்பயா" என்ற வங்காளத் திரைப்படத்தில் முக்கிய கதாபாத்திரத்தில் நடித்தார். சம்பிட் மீடியா மற்றும் புரொடக்‌ஷன்ஸ் என்ற பதாகையின் கீழ் சஞ்சிப் சமதார் இதை தயாரித்தார். இந்த படம் 2012 தில்லி கும்பல் வல்லுறவு வழக்கை அடிப்படையாகக் கொண்டது.

மேற்கோள்கள் 

சென்னை வடிவழகிகள்
வாழும் நபர்கள்
தமிழ்த் திரைப்பட நடிகைகள்
சோனா ஹைடன்

சோனா ஹைடன் (Sona Heiden) ஒரு இந்திய திரைப்பட நடிகை ஆவார். இவர் 2002இல் "மிஸ் தமிழ்நாடு" பட்டத்தை வென்றுள்ளார். கோலிவுட் திரைப்படங்களில் தனது சிறந்த குத்தாட்டப் பாடல்களால் புகழ் பெற்றார். இவர் 2008 இல் குசேலன் என்ற தமிழ்த் திரைப்படத்தில் தோன்றினார். சென்னையில் "யுனிக்" என்ற ஆடை விற்பனைக் கடையைத் தொடங்கினார். இதை நடிகை ஷில்பா ஷெட்டி திறந்து வைத்தார்.

தனிப்பட்ட வாழ்க்கை 
சோனா ஹைடன் 1979 சூன் 1 அன்று இந்தியாவின் தமிழ்நாட்டின் சென்னையில் பிறந்தார். இவரது தந்தை போர்த்துகல் மற்றும் பிரான்சு  வம்சாவளியைச் சேர்ந்தவர். இவரது தாய் இலங்கைத் தமிழர் ஆவார். சென்னை, இலூசரஸ் சாலை கான்வென்ட் பள்ளியில் தனது பள்ளிப்படிப்பைத் தொடங்கினார். அண்ணாமலைப் பல்கலைக்கழகத்தில் வணிகவியல் பட்டப்படிப்பை முடித்துள்ளார். பின்னர் இவர் மதுரை காமராசர் பல்கலைக்கழகத்தில் ஆடை வடிவைப்பில் மேம்பட்ட சான்றிதழ் பட்டம் பெற்றார். இவருக்கு இரண்டு இரு தங்கைகளும் உள்ளனர்.

இவர் ஒரு திரைப்பட தயாரிப்பு நிறுவனத்தையும் வைத்திருக்கிறார். 2008ஆம் ஆண்டில் சென்னையில் தேனாம்பேட்டையில் யுனிக் என்ற பெயரில் ஒரு பெண்கள் ஆடை விற்பனையகத்தைத் திறந்தார்.

மேற்கோள்கள்

வெளி இணைப்புகள் 
 

கன்னடத் திரைப்பட நடிகைகள்
தமிழ்த் திரைப்படத் தயாரிப்பாளர்கள்
சென்னை திரைப்படத் தயாரிப்பாளர்கள்
சென்னை நடிகைகள்
மலையாளத் திரைப்பட நடிகைகள்
1979 பிறப்புகள்
தமிழ்த் திரைப்பட நடிகைகள்
வாழும் நபர்கள்
தெலுங்குத் திரைப்பட நடிகைகள்
சானூர் சனா

சானூர் சனா பேகம் (Shanoor Sana) சனா என்ற தனது பெயரிலான மேடைப் பெயரால் பிரபலமாக அறியப்படும் இவர் இந்திய திரைப்பட நடிகையும், தொலைக்காட்சி ஆளுமையும், வடிவழகியுமாவார். இவர், முக்கியமாக தெலுங்குத் திரைப்படத்துறையில் பணியாற்றுகிறார். சில தமிழ், கன்னடம் மற்றும் மலையாளப் படங்களிலும்  நடித்துள்ளார். இவர் 200க்கும் மேற்பட்ட படங்களில் பெரும்பாலும் துணை வேடங்களிலேயே நடித்துள்ளார்.

சுயசரிதை 
இவர் ஆந்திராவின் ஐதராபாத்தின் ஒரு கிறிஸ்தவத் தந்தைக்கும், முஸ்லிம் தாய்க்கும் பிறந்தார். தனது படிப்பை முடிப்பதற்கு முன்பே தனது பதின்பருவத்திலேயே சதாத் என்பவரை மணந்தார். இவர்களது மகன் சையத் அன்வர் அகமது ஒரு திரைப்பட தயாரிப்பாளராக இருக்கிறார். இவரது மருமகள் சமீரா செரிப் ஒரு தொலைக்காட்சி நடிகையாக இருக்கிறார்.

தொழில் 
ஆரம்பத்தில் வடிவழகுத் துறையில் தனது வாழ்க்கையைத் தொடர்ந்தார். தொலைக்காட்சி மற்றும் விளம்பரப் பணிகளில் பணியாற்றி வந்தபோது இயக்குநர் கிருஷ்ண வம்சியிடமிருந்து திரைப்படத்தில் நடிக்க இவருக்கு வாய்ப்பு கிடைத்தது. இயக்குநர் கிருஷ்ண வம்சி தனது 1996 ஆம் ஆண்டு நின்னி பெல்லாடுதா திரைப்படத்தில் துணை வேடத்தில் இவரை நடிக்க வைத்தார் . இந்த படம் வணிக ரீதியாக வெற்றிப் பெற்று பாராட்டப்பட்டது. இதில் அக்கினேனி நாகார்ஜுனா முக்கிய கதாபாத்திரத்தில் நடித்திருந்தார். 

அதன் பின்னர் இவர் பெரும்பாலும் தெலுங்குப் படங்களில் துணை நடிகையாக தோன்றினார். 2011ஆம் ஆண்டு ஸ்ரீ ராம ராஜ்யம் திரைப்படத்தில் கைகேயி வேடத்தில் இவரது நடிப்பு பாராட்டப்பட்டது. மேலும் 2011 ஆம் ஆண்டு ராஜபாட்டை திரைப்படத்தில் எதிர்மறையான பாத்திரத்தில் நடித்ததற்காக விமர்சன ரீதியாக பாராட்டப்பட்டார். 2018ஆம் ஆண்டில், தமிழ் குடும்பத் நாடகத் தொடரான பொன்மகள் வந்தாள் மூலம் தமிழ் தொலைக்காட்சி நடிப்பில் அறிமுகமானார்.

மே 2020 இல், தனது மருமகள் சமீரா செரிப்புடன் சமையல் முறைகளை கற்பிக்கும் தனது சொந்த யூடியூப் சேனலைத் தொடங்கினார்.

மேற்கோள்கள் 

20 ஆம் நூற்றாண்டின் இந்திய நடிகைகள்
தெலுங்கு நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
இந்திய தொலைக்காட்சி நடிகைகள்
வாழும் நபர்கள்
1971 பிறப்புகள்
கிருஷ்ண வம்சி

பசுபுலேட்டி கிருஷ்ண வம்சி (Pasupuleti Krishna Vamsi) ஒரு இந்தியத் திரைப்படத் தயாரிப்பாளரும், நடன இயக்குனருமாவார். இவர் முக்கியமாக தெலுங்குத் திரைப்படத்துறையில் பணிபுரிந்து வருகிறார்.

தொழில் 
1995இல் வெளியான "குலாபி" என்ற துப்பறியும் படம் மூலம் இயக்குனராக அறிமுகமானார். இப்படத்தில் ஜே. டி. சக்ரவர்த்தி  நடித்திருந்தார். வம்சி இரண்டு தேசிய திரைப்பட விருதுகளையும், மூன்று தென்னிந்திய பிலிம்பேர் விருதுகளையும், மூன்று நந்தி விருதுகளையும் பெற்றுள்ளார். குலாபி படத்தில் இயக்குநராக அறிமுகமானதற்கு முன்பு ராம் கோபால் வர்மாவிடம் உதவி இயக்குநராக பணியாற்றினார்.

1996ஆம் ஆண்டில், அந்த நேரத்தில் அதிக வசூல் செய்த தெலுங்கு படங்களில் ஒன்றான நின்னி பெல்லாடுதா என்ற திரைப்படத்தை இயக்கினார். பின்னர் இவர் தனது தயாரிப்பு நிறுவனமான ஆந்திர டாக்கீஸின் கீழ் விமர்சன ரீதியாக பாராட்டப்பட்ட குற்றவியல் படமான சிந்தூரம் என்பதை இயக்கினார். இரண்டு படங்களும் தெலுங்கில் சிறந்த திரைப்படத்திற்கான தேசியத் திரைப்பட விருதை வென்றன.   2002ஆம் ஆண்டில், இவர், 1998இல் தெலுங்கு மொழியில் தான் இயக்கி வெளியான அந்தப்புரம் என்ற அதிரடித் திரைப்படத்தை சக்தி: தி பவர் என்ற பெயரில் பாலிவுட்டில் இயக்கினார்.

இவர், பாடலாசிரியர் சீதாராம சாஸ்திரியின் ரசிகர் என்று அறியப்படுகிறது. தான் இயக்கியிருந்த  பல படங்களில் அவரது பாடல்களை இடம் பெறசெய்தார் . அவர் பாடல் எழுதிய படங்களில் நின்னி பெல்லாடுதா, குலாபி, சிந்தூரம், சந்திரலேகா, முராரி, கட்கம், சக்ரம், மகாத்மா, பைசா ஆகியவை அடங்கும் .

சொந்த வாழ்க்கை 
கிருஷ்ண வம்சி தென்னிந்திய நடிகை ரம்யா கிருஷ்ணனை மணந்தார்.  ரம்யா கிருஷ்ணன் திருமணத்திற்கு முன் ஸ்ரீ ஆஞ்சநேயம் (சிறப்புத் தோற்றம்) மற்றும் சந்திரலேகா ஆகிய இவரது இரண்டு படங்களில் நடித்திருந்தார்.

மேற்கோள்கள்

வெளி இணைப்புகள் 

vamshiramya  at Tollywood Movie Database

1962 பிறப்புகள்
மேற்கு கோதாவரி மாவட்ட நபர்கள்
தென்னிந்திய பிலிம்பேர் விருதுகளை வென்றவர்கள்
வாழும் நபர்கள்
தெலுங்குத் திரைப்பட இயக்குநர்கள்
அல்மோரா மக்களவைத் தொகுதி

அல்மோரா மக்களவைத் தொகுதி  உத்தராகண்டம் மாநிலத்தில் உள்ள ஐந்து மக்களவை ( நாடாளுமன்ற ) தொகுதிகளில் ஒன்றாகும். இந்த தொகுதியானது அல்மோரா, பாகேஸ்வர், சம்பாவத் மற்றும் பிதெளரகட் ஆகிய நான்கு மாவட்டங்களை உள்ளடக்கியது ஆகும். 2009 ஆம் ஆண்டு முதல் இத்தொகுதியானது, பட்டியல் சாதியினர் மற்றும் பட்டியல் பழங்குடியினருக்காக ஒதுக்கப்பட்ட, ஒரு தனித்தொகுதி ஆகும்.

சட்டமன்ற தொகுதிகள் 
உத்தரகண்ட் உருவாவதற்கு முன்

அல்மோரா மக்களவைத் தொகுதி உத்தரப்பிரதேசத்தின் பின்வரும் ஐந்து விதான் சபை ( சட்டமன்ற ) தொகுதிகளை உள்ளடக்கியது:

உத்தரகண்ட் உருவான பிறகு

தற்போது அல்மோரா மக்களவைத் தொகுதி, உத்தரகண்ட் மாநிலத்தின் பின்வரும் பதினான்கு விதான் சபா ( சட்டமன்ற ) தொகுதிகளை உள்ளடக்கியது:

நாடாளுமன்ற உறுப்பினர்கள் 
திறவு:

தேர்தல் முடிவுகள்

பொதுத் தேர்தல்கள், 2019 
இந்தியப் பொதுத் தேர்தல், 2019: அல்மோரா இத்தேர்தலில் பாரதிய ஜனதா கட்சி கட்சியை சேர்ந்த அஜய் தம்தா, இந்திய தேசிய காங்கிரசு வேட்பாளரான பிரதீப் தம்தா 2,32,986 வாக்குகள் வேறுபாட்டில் வென்றார்.

மேற்கோள்கள்

வெளி இணைப்புகள் 

 அல்மோரா மக்களவைத் தொகுதி தேர்தல் 2019 தேதி மற்றும் அட்டவணை

உத்தராகண்டம் மக்களவைத் தொகுதிகள்
அனிதா ஹசானந்தனி

அனிதா ஹசானந்தனி (Anita Hassanandani) (பிறப்பு: 1981 ஏப்ரல் 14) ஓர் இந்திய நடிகையான இவர் முதன்மையாக இந்தி, தெலுங்கு மற்றும் தமிழ் திரைப்படங்கள் மற்றும் தொலைக்காட்சித் தொடர்களில் பணியாற்றுகிறார். ஸ்டார் பிளஸின் காவ்யாஞ்சலி என்ற நாடகத் தொடரில் அஞ்சலியாகவும், யே ஹை முஹப்பதீனில் ஷாகுன் அரோராவாகவும், கலர்ஸ் தொலைக்காட்சியின் நாகினி 3 மற்றும் நாகினி 4 இல் விசாகா கன்னாவாகவும் நடித்ததில் இவர் மிகவும் பிரபலமானவர்.

சொந்த வாழ்க்கை 

1981 ஏப்ரல் அன்று மும்பையில் ஒரு சிந்தி குடும்பத்தில் பிறந்தார். 2013 அக்டோபர் அன்று கோவாவில் ஒரு தொழிலதிபரான ரோஹித் ரெட்டியை மணந்தார்.  அக்டோபர் 10,2020 அன்று, ரெட்டி மற்றும் தன்னை உள்ளடக்கிய ஒரு இன்ஸ்ட்டாகிராம் காணொளியில் தனது கர்ப்பத்தை அறிவித்தார். இந்த இணைக்கு 2021 பிப்ரவரி 9 அன்று முதல் குழந்தை பிறந்தது. இவர்கள் தங்கள் மகனுக்கு ஆரவ் ரெட்டி என்று பெயரிட்டனர்.

தொழில் 
ஹசானந்தனி, இதார் உதார்  பருவம் 2இன் மூலம் தொலைக்காட்சியில் அறிமுகமானார். 2002 ஆம் ஆண்டில் சாமுராய் மூலம் தமிழில் அறிமுகமானார். ஆனால் வருஷமெல்லாம் வசந்தம் படம் முதலில் வெளிவந்தது. 2003ஆம் ஆண்டு குச் தூ ஹை  என்ற அதிரடித் திரைப்படம் மூலம் பாலிவுட் திரைப்படத்தில் அறிமுகமானார். பின்னர் இவர் இயற்கைக்கு அப்பாற்பட்ட அமானுஷ்யத் திரைப்படங்களான கோய் ஆப் சா, கிருஷ்ணா காட்டேஜ்  போன்ற படங்களில் பணியாற்றினார்.  பின்னர், காவ்யாஞ்சலி என்ற தொலைக்காட்சி நிகழ்ச்சியிலும் இவர் நடித்தார். தனது பிரதான பாலிவுட் திரைப்படங்கள் மற்றும் தொலைக்காட்சி நிகழ்ச்சிகளைத் தவிர, நேனு பெல்லிகி ரெடி, தொட்டி கேங் மற்றும் நுவ்வு நேனு உள்ளிட்ட சில தென்னிந்தியத் திரைப்படங்களிலும் இவர் பணியாற்றியுள்ளார். இவரது நுவ்வு நேனு படம் துஷார் கபூர் நடிப்பில் இந்தியில் யே தில் என மறு ஆக்கம் செய்யப்பட்டது. நேனுன்னானு என்ற தெலுங்குத் திரைப்படத்தில் ஒரு பாடல் காட்சியில் தோன்றினார். கன்னட உச்ச நட்சத்திரம் புனீத் ராஜ்குமாருடன் சேர்ந்து வீர கன்னடிகா என்ற கன்னடப் படத்திலும் நடித்தார்.

2013 ஆம் ஆண்டு முதல், யே ஹை மொஹபதீன் என்ற தொலைக்காட்சி நிகழ்ச்சியில் ஷாகுன் அரோராவின் பாத்திரத்தில் தோன்றினார். ஜலக் டிக்லா ஜாவின் பருவம் 8 இல் இவர் வெளியேறிய பின்னர் வைல்ட் கார்டு நுழைவு மூலம் உள்ளே வந்தார். 2018 சூன் முதல் 2019 மே வரை ஏக்தா கபூரின் நாகினி 3இல் இவர் விசாகா என்ற வேடத்தில் நடித்தார்.

மேலும் சூலை 2019 இல், இவர், நாச் பாலியே என்ற நடன  நிகழ்ச்சியின்  பருவம் 9இன் இரண்டாவது வெற்றியாளர் ஆனார்.

2020 சனவரி மாதம் இவர் நாகினி:பாக்யா கா ஜெஹ்ரீலா கேலில் விசாகா என்ற பாத்திரத்தை மீண்டும் செய்தார்.   ஆகத்து 2020இல் நாகின் 5இல் ஒரு சிறிய தோற்றத்தில் தோன்றினார்.

மேற்கோள்கள்

வெளி இணைப்புகள் 

இந்திய தொலைக்காட்சி நடிகைகள்
தமிழ்த் திரைப்பட நடிகைகள்
கன்னடத் திரைப்பட நடிகைகள்
தெலுங்குத் திரைப்பட நடிகைகள்
இந்தித் திரைப்பட நடிகைகள்
இந்தி தொலைக்காட்சி நடிகைகள்
20 ஆம் நூற்றாண்டின் இந்திய நடிகைகள்
வாழும் நபர்கள்
1981 பிறப்புகள்
சிறிலேகா பார்த்தசாரதி

சிறீலேகா பார்த்தசாரதி (Srilekha Parthasarathy) ஒரு தமிழ்ப் பாடகர் ஆவார். இவர் பொதுவாக சிறீலேகா என்ற முதல் பெயரால் குறிப்பிடப்படுகிறார். 2000 ஆம் ஆண்டில் நடிகை ஜோதிகா தோன்றிய "இதயம் எண்ணெய்" விளம்பரத்திற்கான சிறுபாடலைப் பதிவுசெய்து, இவர் தனது தொழில் வாழ்க்கையைத் தொடங்கினார். இப்பாடல் தமிழ் இசைத் துறையில் தனது நுழைவுச்சீட்டு என விவரிக்கிறார்.

ஆரம்ப கால வாழ்க்கை 
சிறீலேகா ஒரு தமிழ்க் குடும்பத்தில் பிறந்து தில்லியில் வளர்ந்தார். புதுதில்லியின் டி.டி.இ.ஏ மூத்தோர் மேல்நிலைப் பள்ளியிலியிருந்து தனது பள்ளிப்படிப்பை முடித்தார். பிறப்பால் தென்னிந்தியரான இவர் வட இந்திய மற்றும் தென்னிந்திய மொழிகளையும் இசையையும், மேற்கத்திய இசையையும் கற்றுக்கொண்டார். தனது நான்காவது வயதில், புதுதில்லியில் ஆண்டுதோறும் நடைபெறும் அகில இந்திய குழந்தைகள் இசை போட்டியில் முதல் பரிசு வென்றார்.

தொழில் 
லேசா லேசா என்ற திரைப்படத்தின் "ஏதோ ஒன்று" என்ற பாடலுக்காக இசை இயக்குநர் ஹாரிஸ் ஜயராஜுடன் இவரது அறிமுகம் இருந்தது. "ஜங்ஷன்" என்ற திரைப்படத்திற்கான "பூ முகம் சிரிச்சா", "பாப் கார்ன்" படத்தில்  எஸ். பி. பாலசுப்பிரமணியத்துடன் "காதலாகி", விசில் படத்தில் "டோன்ட் வொரி பி ஹாப்பி", சேனா படத்திற்காக"சுத்தி சுத்தி வருவான்" உள்ளிட்ட பல பாடல்களை இவர் பாடியுள்ளார்.

பின்னர், இவர் சாமி திரைப்படத்தில் "கல்யாணம் தான் கட்டிக்கிட்டு" என்ற பாடலை பாடினார். தென்னவன் படத்தில் "வினோதனே" என்ற பாடலை பாடினார். பின்னர், குறும்பு படத்தில் இடம்பெற்ற "வா மசக்காற்றே", திருடா திருடி படத்தில் "ஆயுர்வேத அழகி" போன்ற பல பாடல்கள் இவரது திரையிசை வாழ்க்கையில் இருந்தது.

இவரது சமீபத்திய பதிவுகளில் "திம்சு கட்டை" (திருமலை), "சின்னா வீடா", "கொக்கு மீனத் திங்குமா" (கோவில்) "பச்சக்கிளி பச்சக்கிளி" ஆகியவை அடங்கும். இவரது பிற பாடல்களில் "மம்மி செல்லமா" (ஜோர்), "பம்பர கன்னு" (மதுர), "வெச்சுக்க வெச்சுக்க வா", "கருடா கருடா", மற்றும் "தவிலு தவிலு" ஆகியவையும் அடங்கும்.

இவர், விஜய் தொலைக்காட்சியின் தர்மயுத்தம் என்றதொலைக்காட்சித் தொடரில் தோன்றினார். இவர் பாடகர் எம்.ஜே. சிறீராம் என்பவரை திருமணம் செய்து கொண்டார்.

விருதுகள் 

 எம். குமரன் சன் ஆஃப் மகாலட்சுமி படத்தில் இடம்பெற்ற "வெச்சிக்க வெச்சிகாவா" பாடலுக்கான சிறந்த பெண் பின்னணிப் பாடகர்
 கோயம்புத்தூரிலுள்ள தாமோதரன் பொறியியல் மற்றும் மேலாண்மைக் கல்லூரி வழங்கிய "யூத் ஐகான்" (2004)
 சங்கம் கலாக் குழுவால் வழங்கப்பட்ட இளம் சாதனையாளர் விருது (2004)
 டி.வி.கே கலாச்சார அகாதாமியின் சிறந்த இளம் பின்னணிப் பாடகர் விருது. (2004)

நேரடி நிகழ்ச்சிகள் 
இந்தியா, சிங்கப்பூர், அமெரிக்க ஐக்கிய நாடுகள், கனடா, குவைத், கொழும்பு உள்ளிட்ட பிற நாடுகளில் 200க்கும் மேற்பட்ட நேரடி நிகழ்ச்சிகளை இவர் நிகழ்த்தியுள்ளார். யுயேண்டே, ஏர்செல், டச்டெல், ஏர்டெல், சாம்சங், பிபிஎல் மொபைல், டிவிஎஸ் குழுமம், காக்னிசன்ட் தொழினுட்பத் தீர்வகம், அஜூபா தொழில்நுட்ப தீர்வகம் போன்ற நிறுவனங்களுக்கான நேரடி நிகழ்ச்சிகளை இவர் வழங்கியுள்ளார்.  விஜய் தொலைக்கட்சியின் "ஏர்டெல் சூப்பர் சிங்கர்" தொடரில் இவர் ஒரு நநடுவராக இருக்கிறார்.

இரசிகர் மன்றம் 
இவருக்கு, அமெரிக்காவின் ஓரிகனின் போர்ட்லன்ட்டில் "நோ ஒன் நோட்டிஸிடு சிறீலேகா" என்ற முதல் இரசிகர் மன்றம் உள்ளது. இது, ஓரிகனில் தமிழ்ப் பாடகருக்காக அமைக்கப்பட்ட முதல் இரசிகர் மன்றமாகும். மேலும், இவருக்கு உலகம் முழுவதும் ரசிகர்கள் உள்ளனர்.

மேற்கோள்கள்

வெளி இணைப்புகள் 

தமிழ்த் தொலைக்காட்சி நடிகைகள்
தமிழ்த் திரைப்படப் பின்னணிப் பாடகர்கள்
வாழும் நபர்கள்
மாதங்கி ஜெகதீஷ்

மாதங்கி ஜெகதீஷ் (Mathangi Jagdish) ஒரு பாடகரும், பாடலாசிரியரும், கோக் ஸ்டுடியோ கலைஞருமாவார். ஒரு மேடை கலைஞராக 475 பாடல்களை இவர் பாடியுள்ளார். மேலும் இவரது மேடையில் முழுமையான  பாடகராக உள்ளார்.

கொல்கத்தாவில் பிறந்து தில்லியில் வளர்ந்த மாதங்கி அங்கேயேப் பள்ளிப் படிப்பையும், பெங்களூரில்  இளங்கலை பட்டப்படிப்பையும், சென்னையில் முதுகலைப் பட்டத்தையும் முடித்தார். பின்னர், ஒரு முன்னணி பன்னாட்டு நிறுவனத்தில் விளம்பரத் துறையில் தனது வாழ்க்கையை ஆரம்பித்தார்.

தொழில் 
இசை இயக்குநர் தேவாவின் இசையில் சாக்லேட் படத்தில் இடம்பெற்ற "அஞ்சு மணி அஞ்சு மணி " என்ற தனிப்பாடலைப் பாடினார். அதே படத்தில் இடம்பெற்ற "கொக்கரி கிரி கிரி கிரி" என்ற பாடலைப் பாடும் வாய்ப்பும் இவருக்கு கிடைத்தது. இவரது தேர்ந்தெடுக்கப்பட்ட வளர்ப்பு மற்றும் இந்தி, ஆங்கிலம், தமிழ் போன்ற மொழிகளை சரளமாக பேசும் திறன் காரணமாக, இவர் தனது வாழ்க்கையில் 17க்கும் மேற்பட்ட மொழிகளில் பாடியுள்ளார். கஜினி என்ற படத்தில் "எக்ஸ் மச்சி" என்ற பாடலைப் பாடினார். 2011ஆம் ஆண்டில், இவர் கோக் ஸ்டுடியோ @ எம்டிவி என்ற புகழ்பெற்ற நிகழ்ச்சியின் ஒரு பகுதியாக இருந்தார். அதில் இவர் கில்டே ஹைன் குல் யஹான் பாடலைப் பாடினார். து ஹை யஹானின் அசல் இசையமைப்பின் பகுதிகளுடன் மூன்றாவது பகுதியில் கருநாடக இசையில் அமைந்த தியாகராஜ கீர்த்தனையான "புரோவ பாரமா இரகுராமா " என்ற பாடலை டோச்சி ரெய்னா என்பவருடன் இணைந்து பாடினார். இந்தப் பகுதி கோக் ஸ்டுடியோ @ எம்டிவியின் தொடக்க அத்தியாயத்தில் இடம்பெற்றது. இது தவிர, இவர் நாடு முழுவதும் உள்ள நேரடி கோக் ஸ்டுடியோ @ எம்டிவி நிகழ்ச்சிகளின் ஒரு பகுதியாகவும் இருந்தார்.

கடந்த 11 ஆண்டுகளில், ஆஸ்கார் விருது பெற்ற ஏ. ஆர். ரகுமான், இளையராஜா, அவரது மகன்களான யுவன் சங்கர் ராஜா, கார்த்திக் ராஜா, அவரது மகள் பவதாரிணி ஆகியோருக்காக பாடியிருந்தார். முன்னணி இசை இயக்குநர்களான ஹாரிஸ் ஜயராஜ், வித்தியாசாகர், பரத்வாஜ், எஸ். ஏ. ராஜ்குமார், டி. இமான், இரமேஷ் விநாயகம், சபேஷ் முரளி, சிற்பி, பரணி, தினா, ஜோஷ்வா ஸ்ரீதர், தேவி ஸ்ரீ பிரசாத் ஆகியோருடன் இவர் பணியாற்றியுள்ளார்.

மலையாள இசைத் தொலைக்காட்சியான கப்பா தொலைக்காட்சியில் "மியூசிக் மோஜோ" என்ற நிகழ்ச்சியின் முதல் பருவத்தின் ஒரு பகுதியாகவும் இருந்தார். அந்த நிகழ்ச்சியில் 7 பாடல்களைப் பாடினார்.

தொலைக்காட்சி 
சன் தொலைக்காட்சியின்" சங்கீத மகாயுத்தம்", ஏர்டெல்லின் சூப்பர் சிங்கர் பருவம் 2 உள்ளிட்ட பல்வேறு தென்னிந்திய இசைப் போட்டித் தொலைக்காட்சி நிகழ்ச்சிகளில் தொகுப்பாளராகவும், நடுவராகவும் இருந்துள்ளார். ராஜ் தொலைக்காட்சியில் ஒளிபரப்பப்பட்ட "கர்நாடக இசைப் போட்டி" என்ற தொலைக்காட்சி நிகழ்ச்சியான "தனிஷ்க் சொர்ண சங்கீதம்" நிகழ்ச்சியின் முதல் பருவத்திலும் இவர் தொகுப்பாளராக இருந்தார்.

மேற்கோள்கள் 

கருநாடக இசைப் பாடகர்கள்
வாழும் நபர்கள்
ஆசாத் மூப்பன்

ஆசாத் மூப்பன் (Azad Moopen பிறப்பு: ஏப்ரல் 15, 1953, கல்பகஞ்சேரி - கேரளா) ஒரு இந்திய சுகாதார தொழில்முனைவோர், மருத்துவர் மற்றும் தொழிலதிபர் ஆவார். இந்தியா மற்றும் மத்திய கிழக்கு நாடுகளில் 1987 ஆம் ஆண்டில் நிறுவப்பட்டு நடத்தப்படும் அஸ்தர் டி.எம். சுகாதார நிறுவனத்தின் தலைவர் மற்றும் நிர்வாக இயக்குநராகவும் உள்ளார். ஆசியா-பசிபிக் பகுதியில் பல சுகாதார வசதிகளை உருவாக்க்கி வருபவர்.

2010 ஆம் ஆண்டு அவருக்கு பிரவாசி பாரதீய சம்மான் விருதும், 2011 ஆம் ஆண்டு பத்மஸ்ரீ விருதும் வழங்கப்பட்டது.. போர்ப்ஸ் பத்திரிக்கையானது ஐக்கிய அரபு அமீரகத்தின் சிறந்த 100 இந்தியத் தலைவர்கள்" பட்டியலில் 6 வது இடத்தை தந்துள்ளது. மேலும் அரேபிய பிசினஸ் பத்திர்க்கையின்படி "மத்திய கிழக்கு நாடுகளில் உள்ள 50 பணக்கார இந்தியர்களில்" 29 வது இடத்தைப் தந்துள்ளது .

பிறப்பு
ஆசாத் மூப்பன் ஏப்ரல் 15, 1953 அன்று கேரளாவின் மலப்புறம் மாவட்டத்தில் உள்ள கல்பகஞ்சேரி என்ற கிராமத்தில் பிறந்தார். இவரின் தந்தை எம்.ஏ.மூப்பன் சுதந்திர போராட்ட வீரர் மற்றும் சமூகத் தலைவர் ஆவார்.

கல்வி
ஆசாத் மூப்பன் எம்.பி.பி.எஸ் படிப்பில் தங்கப் பதக்கம் வென்றவர் மற்றும் கேரளாவின் கோழிக்கோடு மருத்துவக் கல்லூரியில் பொது மருத்துவத்தில் முதுகலை பட்டமும் மற்றும் தில்லி பல்கலைக்கழகத்தில் மார்பு நோய் (Chest Diseases) குறித்த பட்டையப்படிப்பும் படித்தவர்.

மேற்கோள்கள்

பத்மசிறீ விருது பெற்ற மருத்துவத்துறையினர்
பிரவாசி பாரதீய சம்மான் விருது பெற்றவர்கள்
இந்திய முஸ்லிம்கள்
1953 பிறப்புகள்
இந்திய முஸ்லிம்கள்
இந்தியத் தொழிலதிபர்கள்
இந்திய கோடீசுவரர்கள்
பக்கோடா காதர்

பக்கோடா கதர் (Pakoda Kadhar) என்பவர் ஒரு இந்திய நடிகர் ஆவார். இவர் குறிப்பாக  தமிழ் படங்களில் நகைச்சுவை மற்றும் துணை வேடங்களில் நடித்துள்ளார். 1960ல் தொடங்கி 1992 வரை தமிழில் 200க்கும் மேற்பட்ட படங்களில் நடித்தார். நடிகர்கள் நாகேஷ், சுருளி ராஜன், தேங்காய் சீனிவாசன் ஆகியோருடன் நகைச்சுவை வேடங்களில் இணைந்து நடித்தவர்களில் இவர் குறிப்பிடத்தக்கவர் ஆவார். மெட்ராஸ் டூ பாண்டிச்சேரி, ராமன் எத்தனை ராமனடி, ஆலயம், அன்பளிப்பு, தெய்வீக உறவு, சோப்பு சீப்பு கண்ணாடி ஆகியவை இவர் நடித்த குறிப்பிடத்தக்க திரைப்படங்களாகும்.

குடும்பம் 
இவருக்கு மும்தாஜ் என்ற மனைவியும், நாகூர் மைதீன் என்ற மகனும் இருந்தனர்.

இறப்பு 
இவர் 1998 சனவரி 21 அன்று இதய நோயால் இறந்தார்.

திரைப்படவியல் 
இது ஒரு பகுதி திரைப்படவியல் மட்டுமே. நீங்கள் இதை விரிவாக்கலாம்.

1960 கள்

1970 கள்

1980 கள்

1990 கள்

குறிப்புகள்

வெளி இணைப்புகள் 

 

தமிழ்த் திரைப்பட நகைச்சுவை நடிகர்கள்
இந்திய நகைச்சுவையாளர்கள்
1998 இறப்புகள்
அழைப்பிதழ் (திரைப்படம்)

அழைப்பிதழ்  என்பது 2008 ஆம் ஆண்டு வெளியான இந்திய தமிழ் காதல் நாடகத் திரைப்படம் ஆகும். பி. கே. ராஜ்மோகன் இயக்கிய இப்படத்தில் புதுமுகங்களான ரதீஷ், சோனா ஆகியோர் முக்கிய வேடங்களில் நடித்துள்ளனர், எம். எசு. பாசுகர், பாலு ஆனந்த், பி. கே. ராஜ்மோகன், உமா கவுரி, எழில் ஆகியோர் துணை வேடங்களில் நடித்துள்ளனர். இந்த படத்திற்கு ஹிடேஷ் இசை அமைத்துள்ளார். படமானது 11 சூலை 2008 இல் வெளியானது.

நடிகர்கள் 

ரத்தீஷ் சிவாவாக
சோனா சௌந்தர்யாவாக
எம். எசு. பாசுகர் திட்ட மேலாளராக
பாலு ஆனந்த் முன்யாவாக
பி. கே. இராஜ்மோகனாக
உமா கௌரி
எழில்
விஜய் கண்ணன் சௌந்தர்யாவின் தாயாக
ரம்பா சிவாவின் தாயாக
சி. ஜெயபால்
நண்டு
வி. எஸ். நல்லக்காமு
நெல்லை சிவா
 பாவா இலட்சுமணன் சிவாவின் உறவினராக
கொட்டாச்சி காத்துவாக
சிவநாராயணமூர்த்தி தேனீர் போடுபவராக
என். ஜி. அல்லிமுத்து
மீசை நாகராஜ்
விஜயராஜ் விஜயாக
ஈஸ்ர் ஈஸ்வராக
பெரியார் பெரியாராக
வெங்கட் கிருஷ்ணா வெங்கட் கிருஷ்ணாவாக

இசை 
திரைப்பட பின்னணி இசை, பாடல் இசை  ஆகியவற்றை இசையமைப்பாளர் ஹிடேஷ் அமைத்துள்ளார். இசைப்பதிவில் பழனி பாரதி, நா. முத்துக்குமார் ஆகியோர் எழுதிய ஐந்து பாடல்கள் உள்ளன.

வரவேற்பு 
ஒரு விமர்சகர் 5 க்கு 1.75 என படத்துக்கு மதிப்பெண்ணிட்டு, "இசை சராசரிக்கும் குறைவானது, ஒளிப்பதிவோ நேர்த்தி இல்லை, படத் தொகுப்பு இன்னும் சிறப்பாக இருந்திருக்கலாம், திரைக்கதை எளிமையாக உள்ளது" என்று முடித்தார்.

மேற்கோள்கள் 

இந்தியத் தமிழ்த் திரைப்படங்கள்
2008 தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
இரும்புலியூர் சந்திப்பு

இரும்புலியூர் சந்திப்பு (Irumbuliyur Junction) இந்தியாவின் சென்னை நகரத்தில் உள்ள முக்கியமான சந்திப்புகளில் ஒன்று. இது சென்னை புறவழிச்சாலை என்.எச் 45 சந்திக்கும் இடத்தில் சென்னையில் தாம்பரம் அருகே உள்ள இரும்புலியூரில் அமைந்துள்ளது.

உள்ளூர் பொதுமக்களின் கல்வித் தேவையைப் பூர்த்தி செய்வதற்காக 1987க்கும்  1993க்கும் இடையில் இப்பகுதியில் அன்பரசு செவிலியர் பள்ளி, மற்றும் தாகூர் மெட்ரிகுலேஷன் பள்ளி இரும்புலியூரில் செயல்படத் துவங்கியது. நெடுஞ்சாலை மற்றும் இரயில் பாதை இந்நகரத்தைத் கிழக்குத் தாம்பரம் மற்றும் மேற்குத் தாம்பரம் எனப் பிரிக்கிறது. இப்பகுதியில் உள்ளோர் சென்னை புறநகர் ரயில்வே பயன்பாட்டிற்குத் தாம்பரம் தொடருந்து நிலையத்தினைப் பயன்படுத்துகின்றனர். மேற்கு தாம்பரம் வழியாகப் பிரதான சாலை லட்சுமி நகர், கிருஷ்ணா நகர், பாரதி நகர், பழைய பெருங்களத்தூர், மதான புரம் மற்றும் முடிச்சூர் பகுதிகளை மாவட்டத்துடன் இணைக்கிறது. இது வண்டலூர் - ஓரகடம் சாலையில் முடிகிறது. வண்டலூர்-நெமிலிச்சேரி வெளி வளையச் சாலையின் துவங்கப்பட்டதிலிருந்து மேற்கு தாம்பரம் வேகமாக வளர்ந்துவரும் நகரமாக உள்ளது.

மேற்குத் தாம்பரத்தில் உள்ள பல்பொருள் அங்காடிகளில் ஹெரிடேஜ், ரிலையன்ஸ் ஃப்ரெஷ் மற்றும் நீலகிரி ஆகியவை முக்கியமானவை. வங்கிகளில் பாரத ஸ்டேட் வங்கி, கனரா வங்கி, ஆக்ஸிஸ் வங்கி, ஐசிஐசிஐ வங்கி, இந்தியன் ஓவர்சீஸ் வங்கி மற்றும் இந்தியன் வங்கி ஆகியவை அடங்கும்.

3-அடுக்கு பரிமாற்றம் 
சென்னை புறவழிச்சாலை மற்றும் தேசிய நெடுஞ்சாலை 45க்கு இடையிலான போக்குவரத்தை எளிதாக்க மூன்று அடுக்கு பரிமாற்ற மேம்பாலம் கட்டப்பட்டுள்ளது. 

 தாம்பரம்-மதுரவாயல் வரை  "-1" நிலை.
 செங்கல்பட்டு- தாம்பரம் மற்றும் மதுரவாயல்; தாம்பரம் முதல் செங்கல்பட்டு வரை; மதுரவாயல் இருந்து தாம்பரம் வரை  "0" நிலை.
 மதுரவாயல் - செங்கல்பட்டு  "+1" நிலை.

சுற்றுலா இடங்கள் 

 வண்டலூர் உயிரியல் பூங்கா 4 கி.மீ.
 கிஷ்கிந்தா 8 கி.மீ.
 கோவளம் கடற்கரை 25 கி.மீ.
 குயின்ஸ்லாந்து கேளிக்கை பூங்கா 19 கி.மீ.
 குழந்தைகள் பூங்கா 24 கி.மீ.
 நங்கநல்லூர் ஆஞ்சநேய கோயில் 15 கி.மீ.
 மெரினா கடற்கரை 32 கி.மீ.

சென்னை சந்திப்புகள்